**INFOSKRIV OM REDUSERT FORELDREBETALING SFO 1. – 4. KLASSE**

Fra og med skoleåret 2022/23 tilbyr Stiftelsen Steinerskolen Nesodden redusert foreldrebetaling på SFO. Dette er på bakgrunn av opprettelsen av en ny tilskuddsordning for friskolene. Tilskuddsordningen gjør det mulig for friskolene å også tilby redusert foreldrebetaling, for foreldre med lav inntekt som har barn på 1. – 4. trinn på SFO ved friskoler.

Foreldrebetalingen per barn for et heltidstilbud i SFO 1. – 4. trinn skal maksimalt utgjøre 6 % av husholdningens/foreldrenes *samlede* brutto skattepliktig kapital- eller personinntekt iht. siste skattemelding og skattepliktig kapital- eller personinntekt som ikke er forhåndsutfylt. Dersom det søkes for 2 barn, øker prosenten til 12 og for 3 barn blir den 18%.

Foreldrene må sende søknad til SFO. Søknadene behandles fortløpende, og dersom det fattes vedtak, informeres familiene skriftlig. Se søknadsskjema for mer informasjon.

**Hvem kan søke?**

Familier med inntekt der en full SFO-plass utgjør mer enn 6% av inntekten, har krav på reduksjon. Dersom husholdningens samlede inntekt er under 441 667,- kan familien søke om å få redusert foreldrebetaling for SFO. Prisene justeres 1 x per år, og søknad må da sendes på nytt, dersom det søkes om reduksjon også for siste periode av skoleåret, etter prisjusteringen. Se søknadsskjema for mer informasjon om datoer og frister.

**Hvordan beregnes inntekten din?**

Beregningsgrunnlaget er husholdningens samlede brutto skattepliktig kapital- eller personinntekt i henhold til siste tilgjengelige skattemelding og skattepliktig kapital- eller personinntekt som ikke er forhåndsutfylt.

 Dersom du søker på bakgrunn av skattemelding tas det ved beregningen utgangspunkt i samlet pensjonsgivende inntekt, kapitalinntekt og kapitalgevinst. Det er denne summen som står som "sum inntekt" på skattemeldingens "Utskrift for grunnlag for skatt..."

Som en husholdning regnes ektefeller, registrerte partnere og samboere. Som samboere regnes to ugifte personer over 18 år som bor sammen, og som har bodd sammen i et ekteskapslignende forhold i minst 12 av de siste 18 månedene, eller har felles barn. Bor et barn fast hos begge foreldrene, skal foreldrebetalingen beregnes ut fra inntekten til den forelderen som har samme folkeregisteradresse som barnet.

**Hvor mye rabatt får jeg?**

Prisen på SFO skal maksimalt utgjøre 6% av årsinntekten til søkeren. Se eksempelet under:

Nina har søkt halv SFO + morgen for Selma i 3. klasse. Hun har en årslønn på kr 345 000. 6 % av årslønnen hennes er 20 700,- . Vi betaler for SFO i 10 mnd, og dermed vil månedsprisen på SFO bli kr 2070,- i stedet for ordinær pris som er 2330,- Total reduksjon for ett år blir da kr 2600,-

**Tabellen under viser når dere har rett på reduksjon dersom du har barn i 2. – 4. klasse.**

|  |  |  |
| --- | --- | --- |
| **SFO TILBUD** | **ORDINÆR SATS** | **HUSHOLDNINGENS MAKSIMALE INNTEKT FOR REDUSERT BETALING I SFO** |
| MORGEN SFO | 380 | 63 333 kr |
| HALV PLASS | 1950 | 325 000 kr |
| HEL PLASS | 2650 | 441 667 kr |
| HALV PLASS + MORGEN SFO | 2330 | 388 333 kr |
| HEL PLASS + MORGEN SFO | 3030 | 505 000 kr |

**GRATIS 12 TIMER MED SFO FOR 1. KLASSE**

Fra høsten 2022 vedtok regjeringen å innføre 12 timer med gratis SFO-tilbud til alle landets førsteklassinger. Det tilsvarer nesten en halv SFO-plass, altså fra skoleslutt til kl. 15.15. Ønsker du morgen-SFO eller hel SFO-plass, og ønsker å søke om redusert foreldrebetaling på denne delen, ser matrisen litt annerledes ut:

**Tabellen under viser når dere har rett på reduksjon dersom du har barn i 2. – 4. klasse.**

|  |  |  |
| --- | --- | --- |
| **SFO TILBUD** | **ORDINÆR SATS** | **HUSHOLDNINGENS MAKSIMALE INNTEKT FOR REDUSERT BETALING I SFO** |
| MORGEN SFO | 380 | 63 333 kr (justeres med noen kroner)  |
| HALV PLASS | GRATIS (her kommer lite beløp) | GRATIS (her kommer lite beløp) |
| HEL PLASS | 700 | 116 667 kr (justeres med noen kroner) |
| HALV PLASS + MORGEN SFO | 380 | 63 333 kr (justeres med noen kroner) |
| HEL PLASS + MORGEN SFO | 3030 | 63 333 kr (justeres med noen kroner) |

*For mer informasjon om tilbudet til 1. klasse, se eget infoskriv.*

**SØKNADSFRISTER:**

Ferie SFO i august, altså uke xx – frist xx.xx.

SFO August: frist xx.xx

Det er ***ikke*** mulig å få SFO-plass i august, dersom det søkes etter fristen. Oppstart blir da for barnet i september, dersom det søkes i august.